Diari Oficial de la Generalitat Valenciana


Sumari del DOGV 7132, del 16-10-2013 (2013/9652)

Notificació de la sentència dictada en el procediment ordinari número 1959/2010.
--------------------------------------------------------------------------------

### Dades del document

Número de DOGV
:   7132

Data del DOGV
:   16-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9652


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1959/2010. [2013/9652]  
Procediment ordinari 1959/2010  
De: Santander Consumer EFC, SA.  
Procuradora: M.ª Ángeles d'Amato Martín.  
Contra: Marín Iordache i Vasili Mustatea.  
En este procediment ordinari que s'ha seguit a instàncies de Santander Consumer EFC, SA, contra Marín Iordache i Vasili Mustatea, s'ha dictat la sentència que, literalment, diu així:  
«Sentència número 000187/2013  
Jutgessa que la dicta:.  
Lloc: Castelló de la Plana.  
Data: 30 de setembre de 2013  
Lourdes Noverques Martínez, magistrada jutgessa del Jutjat de Primera Instància 6 de Castelló de la Plana, he vist les presents actuacions de juí ordinari, sobre la reclamació d'una quantitat, seguides davant d'este Jutjat amb el número 1959 de l'any 2010, a instàncies de la mercantil Santander Consumer Establecimiento Financiero de Crédito, SA, representada per la procuradora dels tribunals M.ª Ángeles d'Amato Martín, i assistida de la lletrada Francisca Martínez Aucejo, contra Marín Iordache i Vasili Mustatea, ambdós en situació processal de rebel·lia.  
Dispositiva  
Estime substancialment la demanda interposada per la procuradora dels tribunals M.ª Ángeles d'Amato Martín, en nom i representació de Santander Consumer Establecimiento Financiero de Crédito, SA, contra Marín Iordache i Vasili Mustatea, ambdós en situació processal de rebel·lia processal, i condemne solidàriament estos últims a abonar a l'actora la quantitat de dotze mil nou-cents setanta euros amb huitanta-set cèntims (12.970,87) més els interessos legals produïts per la dita suma, d'acord amb l'article 576 de la Llei d'Enjudiciament Civil.  
  
Les costes processals produïdes en la tramitació del present procediment seran a càrrec dels demandats.  
Notifiqueu esta sentència a les parts i feu-los saber que, en contra, s'hi pot interposar un recurs d'apel·lació, la qual cosa, si és el cas, s'haurà d'efectuar en este òrgan judicial dins dels 20 dies següents a aquell en què la present sentència siga notificada (art. 458 de la LEC, en la nova redacció donada per la Llei 37/2011, de 10 d'octubre).  
Porteu l'original al llibre de sentències.  
Esta és la meua sentència, de la qual s'expedirà una testimoniança per a incorporar-la a les actuacions, que pronuncie, mane i firme Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana.»  
  
I atés que els demandats, Marín Iordache i Vasili Mustatea, es troben en parador ignorat, expedisc este edicte a fi que els valga de notificació de forma deguda  
  
Castelló de la Plana, 1 d'octubre de 2013.- La secretària judicial: Soledad Juan Ruiz.